Omnibus presentes litteras inspecturis vel audituris Laurencius Magnusson miles salutem in Domino sempiternam. Nouerint vniuersi per presentes me discreto viro Nicolao Bowitson octoginta quinque marchas denariorum sueuorum pro prediis suis in villa Kattothorp et Jærpsø, parochia Kirkioslæt sita, dyocesis Aboensis, tenerj et esse veraciter obligatum, pro quibus ipsi Nicolao predia mea, videlicet vnam marcham terre cum dimidia ore in villa Humblastum et vnam oram terre in villa Valby, parochia Løøt prouincie Trøgh dyocesis Vpsalensis, racione inpigneracionis committo et assigno, renuncians omni iurj ac dominio possessionis prediorum predictorum vlterius habendis, donec pecunia prescripta dicto Nicolao uel suis veris heredibus per me uel heredes meos integraliter fuerit persoluta. Fructus annuales ex inde prouenientes in sortem principalem minime debeant computarj. In cuius rei euidenciam firmiorem sigilla discretorum virorum Beronis Niclisson et Iohannis Olafson vna cum meo proprio presentibus sunt appensa. Datum Stokholmis anno Domini m°ccc°liij.